Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 711

10.D KERESKEDÉSI KÖNYVI KOCKÁZAT- VÁLLALÁS A jelentés célja A jelentõtábla a hitelintézet tevékenysége keretében a kereskedési könyv alá tartozó – a beszámolás idõpontjában fennálló – kockázatvállalásának bemutatására, az adósokhoz kapcsolódó koncentrált kockázatok felméréséhez, összehasonlítására szolgál. A kereskedési könyvet nem vezetõ hitelintézeteknek ezeket a jelentéseket nem kell kitölteni és az adatszolgáltatás teljesítése során az erre vonatkozó elõírásoknak megfelelõen kell jelezni a hitelintézetnek, hogy a tábla kitöltésére nem kötelezett. A jelentés kitöltése Ez a jelentés része, illetve folytatása a 10.A táblának, mivel az ott feltüntetett és kivételre került kereskedési könyvre vonatkozó adatokra (ügyfelekre, kockázatokra) vonatkozik, ezért egyes adatok kitöltésére vonatkozó elõírások és meghatározások azonosak. Ebben a táblában csak a kereskedési könyvben szereplõ nagy kockázatvállalásokat kell felsorolni, illetve azokat az ügyfeleket, akik a banki könyvi kockázatokkal együtt „nagy adósok”. A tábla 1. Összesen sora egyenlõ a 2. sorban a tulajdonosi kapcsolatú (10.E táblában részletezett), a 3. sorban a befektetésekhez kapcsolódó (10.F táblában részletezett) összesített kereskedési könyvi kockázatvállalások, illetve a 4. Nem részletezettek összesen sor, valamint a 01. sortól felsorolt adósok adatainak összegzésére szolgáló 5. Részletezettek összesen sor együttes összegével. Az adósokat tételesen, név szerint, a törzsszám és Kódjel feltüntetésével kell felsorolni. A Kódjel oszlopba az ország – MNB által is használt – kódjelét kell tenni külföldiek esetében. A tételeket a kereskedési könyvre meghatározott piaci értéken kell feltüntetni és összesíteni. A jelentésben az ügyfelekkel szembeni összes kockázatvállalást az oszlopok megnevezésének, szerkezetének megfelelõen kell részletezni Az ügyfelek között a hitelintézeteket is fel kell tüntetni. Az e) Szavatoló tõke miatti korrekció oszlopba azokat a összegeket kell beírni, amelyek az SZT számítása során levonásra (PIBB, túllépés fedezete) kerülnek. Azoknál a PIBB befektetéseknél, amelyeknél a tulajdoni arány nem éri el a 10%-ot, de együttes kockázatuk miatt a módosítandó szavatoló tõke 10%-át meghaladó rész levonásra kerül, akkor az SZT csökkentésének összege nem lehet több, mint az egyes ügyfélre vonatkozó tételnek az összeshez viszonyított részaránya. Itt azt az összeget kell kimutatni, amelyet a kereskedési könyvi tétel miatt a Tpt. szerinti szavatoló tõke számításánál le kell vonni. A nettó pozíció a hosszú és rövid pozíciók különbsége. A kereskedési kockázatok összesen oszlopnál a nettó pozíció, a jegyzési garanciavállalás, valamint az összesített partner kockázat együttes értékét kell kimutatni. A Limit alá tartozó összes érték oszlopba a kereskedési kockázatok, valamint a szavatoló tõkével fedezett értékek különbségét kell beírni. A kereskedési könyvben szereplõ kockázatok miatti limit túllépésének összegét az elõírásoknak megfelelõ értékben kell kimutatni. Külön jelentésekben (10.E, 10.F) kell a tulajdoni kapcsolatban álló vállalkozások, személyek kockázatvállalásait kimutatni, amelyek a hitelintézetben részesedéssel, bármilyen érdekeltséggel (csoporttag, anya- vagy az anya leányvállalata, vezetõi kapcsolat) rendelkeznek, illetve amelyekben a hitelintézet befolyásoló részesedésû tulajdonos.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes